**220212 Дарлин**

**Таңғажайыпқа толы сүйіспеншілік**

Бұл оқиға Вифания қаласындағы Шимонның үйінде орын алды – Киелі кітапта оны «алапес болған Шимон» деп атайды, мүмкін, оның себебі, Иса оны сол жаман аурудан сауықтырған болатын. Міне, сол кісі енді Исаға көрсеткен құрметі ретінде Оны үйіне түскі асқа шақырды, бұл Исаның Өз өмірін айғыш-ағашта жанын пида етпестен бірнеше бұрын болған еді. Біз келген қонақтардың тізімін білмейміз, алайда соның ішінде Елазар және оның екі қарындасы, Мариям мен Марта, сонымен қатар Исаның кейбір шәкірттері, соның ішінде Яһуда да болғанын білеміз.

Сол сәтте қонақтар аяқ астынан бір мүңкіген керемет иісті сезе бастады. Олар бұл нардтың иісі екенін білді, бұл Үндістаннан алып келген өте қымбат тұратын иісмай еді. Мариям сол майды Исаның басына және аяғына жаға бастады, бұның құны шамамен біреудің бір жылдық жалақысы болатын, міне нағыз ғажап сыйлық.

Сонда Яһуда бірден оны сынап: «Иісмай неге бұлай ысырапталды? Оны бір жылдық жалақыдан да артық бағаға сатып, түскен ақшаны мүсәпірлерге үлестіруге болатын еді ғой!», деп сөге бастады. (Марқа 14:4-5) Жохан Яһуда туралы, ол кедейлердің қамын ойлағандықтан емес, өзі қаржыларды жинап, сол ақшадан өзіне алып отырғандықтан сол сөздерді айтты, деп жазған. Бірақ Иса сол әйелді Өзіне жасаған қымбат сыйлығы үшін мақтап, былай деді:

«Бұл әйелге тимеңдер! Оны неге мазалайсыңдар? Ол Маған ерекше жақсылық жасады. …Бұл әйел қолынан келгенін істеп, Менің денеме қабірге қоярдағы май жағу салтын алдын ала орындады. Сендерге шын айтамын: осы Ізгі хабар қай жерде болмасын бүкіл дүние жүзінде уағыздалғанда, осы әйелді де еске алып, істегенін айтатын болады» (Марқа 14:6-9)

Көрдіңіздер, Мариям мойынсұнамын деп, ысырапшылдыққа барды ма? Жоқ, ол өз жүрегінен сондай қымбат сыйлық жасады, сол арқылы өзінің сүйіспеншілігін көрсетті, енді шынымен ол туралы Ізгі хабар таратылған жердің бәрінде естелік ретінде айтылып жүр.

Біз Құдайға, Оның мұқтаждығын қанағаттандыру үшін ешнәрсе бере алмаймыз. Бәрі Оның қолында. Алайда Оған бір нәрсе бере аламыз, бұл – біздің жүрегіміздегі сүйіспеншілік. Сіз Оны жәй қатты сүйгендіктен, Оған бір қымбат сыйлық жасап көрдіңіз бе? Осы туралы ойланып көріңіз.